text: Kan hive DM trofæet til Horsens: Fører 3-1
  13 maj 2015 kl. 06.55
  Det er vind eller forsvind for basketholdet Bakken Bears fra Århus. Onsdag aften er det den 5. finalekamp i den bedste danske række, og hvis Horsens IC vinder kampen, så er DM trofæet i hus.
  Vejlby-Risskov Hallen, der er hjemmebane for Bakken Bears, danner onsdag aften rammen for det, der kan blive den sidste finalekamp i mændenes bedste basketballrække.
  Horsens IC har indtil videre vundet tre kampe, mens Bakken Bears kun har trukket sig sejrrigt ud af et enkelt opgør.
  Det betyder, at Horsens med en sejr onsdag kan løfte DM trofæet.
  